Микроорганизмдарҙың: систематикаһын, морфологияһын, физиологияһын, биохимияһын, нәҫелдән бирелеүсәнлеген һәм үҙгәреүсәнлеген, таралыуын һәм тәбиғәттәге матдәләр әйләнешендәге ролен, экосистемала урынын, практик әһәмиәтен өйрәнә. бактериология, микология, вирусология, паразитология, дөйөм микробиология — микроорганизмдарға хас дөйөм законлылыҡтарҙы: төҙөлөшөн (структураһын), метаболизмын, генетикаһын, экологияһын өйрәнә , медицина микробиологияһы — ауырыу тыуҙырыусы (патоген) һәм шартлы патоген микроорганизмдарҙы, микробиологик диагностика ысулдарын, профилактика юлдарын, йоғошло сирҙәрҙең килеп сығыу сәбәптәрен өйрәнә. санитар микробиология — тирә яҡ мөхиттең санитар-микробиологик торошон, аҙыҡ-түлек таҙалығын тикшерә, сәнәғәт (техник)микробиологияһы — микроорганизмдар ярҙамында биологик әүҙем матдәләрҙе синтезлау технологияһын эшләү(аҡһымдарҙы, антибиотиктарҙы,ферменттарҙы, нуклеин кислоталарын, спирттарҙы һәм башҡа матдәләрҙе), санитар-микробиологик нормативтарҙы һәм патоген микроорганизмдарҙы индикациялау методтарын эшләй. йыһан (космик) микробиологияһы , геологик микробиология, ауыл хужалығы микробиологияһы — микроорганизмдарҙың матдәләр әйләнешендәге әһәмиәтен, ашламалар етештереүҙә ролен, ҡоротҡостарға ҡаршы көрәшеүҙә ҡулланыу юлдарын өйрәнә, ветеринар микробиология — хайуандарҙа ауырыу тыуҙырыусы микроорганизмдарҙы, бындай сирҙәрҙе диагностикалау ысулдарын, профилактика юлдарын, йөғошло сирҙәрҙең килеп сығыу сәбәптәрен һәм инфекция сығанаҡтарын юҡ итеү юлдарын өйрәнә.